**projektas**

**reg. Nr. T-66**

**2. darbotvarkės klausimas**

**Pasvalio rajono savivaldybės taryba**

**Sprendimas**

**Dėl ETIKOS KOMISIJOS SUDARYMO**

2019 m. balandžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 15 straipsnio 1, 6, 61  ir 7 dalimis, 16 straipsnio 2 dalies 6 punktu, 18 straipsnio 1 dalimi, 20 straipsnio 2 dalies 4 punktu, Lietuvos Respublikos valstybės politikų elgesio kodekso, patvirtinto 2006 m. rugsėjo 19 d. Lietuvos Respublikos valstybės politikų elgesio kodekso patvirtinimo, įsigaliojimo ir įgyvendinimo įstatymu Nr. X-816 (su visais aktualiais pakeitimais), 6 straipsnio 1 dalies 2 punktu, Pasvalio rajono savivaldybės tarybos veiklos reglamento, patvirtinto Pasvalio rajono savivaldybės tarybos 2009 m. gegužės 13 d. sprendimu Nr. T1-86 „Dėl Pasvalio rajono savivaldybės tarybos veiklos reglamento patvirtinimo“ (Pasvalio rajono savivaldybės tarybos 2015 m. rugpjūčio 27 d. sprendimo Nr. T1-93 redakcija) (su visais aktualiais pakeitimais), 86, 87 punktais, Etikos komisijos veiklos nuostatų, patvirtintų Pasvalio rajono savivaldybės tarybos 2009 m. spalio 28 d. sprendimu Nr. T1-227 „Dėl Etikos komisijos veiklos nuostatų patvirtinimo“ (Pasvalio rajono savivaldybės tarybos 2016 m. vasario 10 d. sprendimo Nr. T1-9 redakcija), 2 punktu, atsižvelgdama į Pasvalio rajono savivaldybės tarybos opozicijos siūlymą bei į Pasvalio rajono savivaldybės mero teikimą, Pasvalio rajono savivaldybės taryba nusprendžia:

1. Sudaryti Etikos komisiją iš narių:

1.1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_ seniūnaitijos seniūnaitis arba viešojo juridinio asmens\_\_\_\_\_\_\_\_\_\_\_\_\_\_\_\_\_\_ įgaliotas atstovas (visuomenės atstovas);

1.2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_ seniūnaitijos seniūnaitis arba viešojo juridinio asmens\_\_\_\_\_\_\_\_\_\_\_\_\_\_\_\_\_\_ įgaliotas atstovas (visuomenės atstovas);

1.3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_ seniūnaitijos seniūnaitis arba viešojo juridinio asmens\_\_\_\_\_\_\_\_\_\_\_\_\_\_\_\_\_\_ įgaliotas atstovas (visuomenės atstovas);

1.4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Savivaldybės tarybos narys;

1.5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Savivaldybės tarybos narys;

1.6. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Savivaldybės tarybos narys;

1.7. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Savivaldybės tarybos narys.

1. Etikos komisijos pirmininku paskirti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Savivaldybės tarybos narys).
2. Pripažinti netekusiu galios Pasvalio rajono savivaldybės tarybos 2015 m. gegužės 28 d. sprendimą Nr. T1-27 „Dėl Etikos komisijos sudarymo“ (su visais pakeitimais).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Juridinio ir personalo skyriaus vedėja

J. Karčiauskienė

2019-04-01

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**Dėl ETIKOS KOMISIJOS SUDARYMO**

**2019-04-01**

Pasvalys

**1. Problemos esmė**

Lietuvos Respublikos valstybės politikų elgesio kodekso 6 straipsnio 1 dalies 2 punkte nustatyta, jog savivaldybės taryba savo įgaliojimų laikui sudaro Etikos komisiją, kuri atlieka šias, Lietuvos Respublikos vietos savivaldos įstatyme (toliau – Įstatymas) nustatytas, funkcijas:

1) prižiūri, kaip savivaldybės tarybos nariai laikosi Įstatymo, Valstybės politikų elgesio kodekso, Viešųjų ir privačių interesų derinimo valstybinėje tarnyboje įstatymo, reglamento, kitų teisės aktų, reglamentuojančių savivaldybės tarybos narių veiklą ir elgesį, reikalavimų;

2) analizuoja savivaldybės tarybos narių nedalyvavimo savivaldybės tarybos, komitetų ir komisijų posėdžiuose ir Įstatymo nustatytų pareigų nevykdymo priežastis;

3) tiria ir priima sprendimus dėl savivaldybės tarybos narių veiklos atitikties Įstatymo, Valstybės politikų elgesio kodekso, Viešųjų ir privačių interesų derinimo valstybinėje tarnyboje įstatymo, reglamento, kitų teisės aktų, reglamentuojančių savivaldybės tarybos narių veiklą ir elgesį, nuostatoms;

4) nagrinėja savivaldybės bendruomenės narių, valstybės institucijų, gyvenamųjų vietovių bendruomenių ar bendruomeninių organizacijų atstovų siūlymus ir pastabas dėl savivaldybės tarybos narių veiklos skaidrumo;

5) teikia Vyriausiajai rinkimų komisijai siūlymą dėl savivaldybės tarybos nario įgaliojimų nutraukimo, jeigu šis tarybos narys yra praleidęs iš eilės tris savivaldybės tarybos posėdžius be pateisinamos priežasties;

6) tarybos narių, mero, savo iniciatyva teikia tarybos nariams rekomendacijas dėl Viešųjų ir privačių interesų derinimo valstybinėje tarnyboje įstatymo nuostatų įgyvendinimo.

Įstatyme nustatytas reikalavimas Etikos komisijos sudėčiai – komisijoje seniūnaičiai arba seniūnaičiai ir visuomenės atstovai turi sudaryti ne mažiau kaip 1/3 komisijos narių (Įstatymo 15 straipsnio 6 dalis.). Įstatyme apibrėžta „*visuomeninių atstovų*“ sąvoka – Lietuvos Respublikos įregistruotų viešųjų juridinių asmenų, išskyrus valstybės ir savivaldybės institucijas ar įstaigas, įgalioti atstovai.

Įstatymo 15 straipsnio 1 dalyje nustatyta tokia Etikos komisijos pirmininko skyrimo tvarka: Savivaldybės taryba Etikos komisijos pirmininką savivaldybės mero teikimu skiria iš šios komisijos narių. Jeigu yra paskelbta savivaldybės tarybos opozicija, Etikos komisijos pirmininko kandidatūrą iš šios komisijos narių meras teikia savivaldybės tarybos opozicijos rašytiniu siūlymu, pasirašytu daugiau kaip pusės visų savivaldybės tarybos opozicijos narių, reglamento nustatyta tvarka. Jeigu savivaldybės tarybos opozicija nepasiūlo Etikos komisijos pirmininko kandidatūros, Etikos komisijos pirmininką savivaldybės taryba iš šių komisijų narių skiria mero teikimu.

Pasvalio rajono savivaldybės veiklos reglamento, patvirtinto Pasvalio rajono savivaldybės tarybos 2009 m. gegužės 13 d. sprendimu Nr. T1-86„Dėl Pasvalio rajono savivaldybės tarybos veiklos reglamento patvirtinimo“ (Pasvalio rajono savivaldybės tarybos 2015 m. rugpjūčio 27 d. sprendimo Nr. T1-93 redakcija) (su visais aktualiais pakeitimais) (toliau – Reglamentas), 88 punkte nustatyta, kad Savivaldybės meras gali pasiūlyti Savivaldybės tarybos opozicijai pasiūlytą kandidatą pakeisti, nurodydamas motyvus. Savivaldybės tarybos opozicija gali siūlyti tą patį arba kitą kandidatą Savivaldybės merui, kuris teikia jį Savivaldybės tarybai. Jei komisijos pirmininkas nepaskiriamas, Savivaldybės meras (jeigu yra paskelbta Tarybos opozicija – jos siūlymu) privalo teikti kitą kandidatūrą. Etikos komisijos pirmininkas laikomas paskirtas, jei už jo kandidatūrą balsavo visų Savivaldybės tarybos narių dauguma.

Reglamento 92 punkte nustatyta, kad „*Kandidatūros į komisijas svarstomos ir už jas balsuojama personaliai arba už visas iš karto. Į visų komisijų sudėtį įtraukiami Tarybos opozicijos, jei ji paskelbta, nariai jų pačių siūlymu*.“

1. **Kokios siūlomos naujos teisinio reguliavimo nuostatos ir kokių rezultatų laukiama**

Šiuo sprendimo projektu siūloma:

* sudaryti Etikos komisiją iš 7 narių (3 iš jų – seniūnaičiai arba seniūnaičiai ir visuomenės atstovai, 4 – Pasvalio rajono savivaldybės tarybos nariai);
* paskirti Etikos komisijos pirmininką (Pasvalio rajono savivaldybės tarybos opozicijos rašytiniu siūlymu, Pasvalio rajono savivaldybės mero teikimu).

Etikos komisijos atsakingojo sekretoriaus pareigas atlieka savivaldybės administracijos direktoriaus paskirti valstybės tarnautojai (Įstatymo 15 straipsnio 1 dalis). Pasvalio rajono savivaldybės administracijos direktoriaus 2007 m. vasario 22 d. įsakymu Nr. DK-118 „Dėl Etikos komisijos sekretoriaus skyrimo“ šios komisijos sekretore paskirta Juridinio ir personalo skyriaus vedėja Jurgita Karčiauskienė.

Parengtas sprendimo projektas neprieštarauja galiojantiems teisės aktams.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas neturi įtakos verslui.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai** – Pasvalio rajono savivaldybės meras.

**7. Sprendimo projekto rengimo metu gauti specialistų vertinimai ir išvados –** negauta.

Skyriaus vedėja Jurgita Karčiauskienė